Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 543

(199) A franchise-megállapodások szellemi alkotásokra vonatkozó jogokhoz kötõdõ engedélyeket tartalmaznak, különösen a védjegyek, megjelölések és know-how tekintetében az áruk forgalmazása vagy a szolgáltatások nyújtása során történõ felhasználás céljából. A szellemi tulajdonjogok engedélyezésén túl a franchise-átadó a franchiseátvevõ részére általában kereskedelmi vagy technikai segítséget is nyújt a megállapodás tartama alatt. Az engedély és a segítségnyújtás elválaszthatatlan elemei a franchise tárgyát képezõ üzleti módszernek. A franchise-átadó részére a franchise-átvevõ általában franchise-díjat fizet az adott üzleti módszer használatáért. A franchise lehetõvé teheti a franchise-átadó számára, hogy termékeit korlátozott mértékû befektetéssel egy egységes hálózaton keresztül forgalmazza. Az üzleti módszer szolgáltatásán felül a franchisemegállapodások általában a forgalmazott termékre vonatkozó különbözõ vertikális korlátozások kombinációit tartalmazzák, így különösen szelektív forgalmazást és/vagy versenytilalmat és/vagy kizárólagos forgalmazást, illetve ezek gyengébb formáit.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes